**Viešoji įstaiga Šaukėnų ambulatorija**

162771025, Mokyklos g. 4, Šaukėnai, Kelmės rajonas

**2012 m. finansinių ataskaitų aiškinamasis raštas**

2013 m. kovo 14 d.

**I. BENDROJI DALIS**

Viešoji įstaiga Šaukėnų ambulatorija (toliau – ambulatorija), kodas 162771025, įsteigta 2001 metų liepos 2 dieną.

Adresas: Mokyklos g. 4, Šaukėnai, Kelmės rajonas.

Ambulatorijos teisinė forma – viešoji įstaiga. Steigėjas – Kelmės rajono savivaldybė.

VšĮ Šaukėnų ambulatorija atlieka įstatymų ir kitų teisės aktų jai pavestas funkcijas, teikia šias paslaugas: pirminės ambulatorinės sveikatos priežiūros:

- šeimos medicinos - šeimos gydytojo praktikos;

- bendruomenės slaugos;

- bendrosios praktikos slaugos;

- odontologinės priežiūros (pagalbos) ir burnos priežiūros paslaugas.

Ambulatorija yra atskiras juridinis vienetas, turintis herbinį antspaudą ir atsiskaitomąją sąskaitą AB „Swedbank“ banke.Sudaro ir teikia atskirus žemesniojo lygio finansinių ataskaitų rinkinius.

VšĮ Šaukėnų ambulatorija yra paramos gavėja.

Ambulatorijai priklausantys medicinos punktai:

-Vidsodžio medicinos punktas, Mokyklos g. 2, Aunuvėnų k., Šaukėnų sen., Kelmės r. sav.

-Lykšilio medicinos punktas, Mokyklos g. 3, Lykšilio k., Šaukėnų sen., Kelmės r. sav.

Ambulatorija kontroliuojamų ir asocijuotų subjektų neturi.

Vidutinis ataskaitinio laikotarpio darbuotojų skaičius 14.

Finansinių ataskaitų rinkinys sudarytas pagal 2012 m. paskutinės dienos duomenis.

**II. APSKAITOS POLITIKA**

Ambulatorijos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

VšĮ Šaukėnų ambulatorija tvarkydama apskaitą ir rengdama finansinę atskaitomybę vadovaujasi bendraisiais apskaitos principais, nustatytais Lietuvos Respublikos viešojo sektoriaus atskaitomybės įstatymu. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo principai.

Apskaitos politika parengta pagal Sveikatos priežiūros įstaigų buhalterių asociacijos tipinę „Sveikatos priežiūros įstaigų apskaitos politika“, patvirtinta VšĮ Šaukėnų ambulatorijos direktorės 2009 m. gruodžio 24 d. įsakymu Nr. 34 „Dėl apskaitos politikos tvirtinimo“. Vadovaujantis šia politika apskaita tvarkoma nuo 2010 metų ataskaitinio laikotarpio pradžios.

Ambulatorijos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

**Ilgalaikis nematerialusis turtas**

Nematerialusis turtas yra pripažįstamas, jei atitinka 13-jame VSAFAS pateiktą sąvoką ir nustatytus kriterijus.

Apskaitoje registruojamas įsigijimo savikaina, balanse rodomas likutine verte. Amortizacija skaičiuojama tiesiogiai proporcingu (tiesiniu) metodu. Likvidacinė vertė nulis.

Ambulatorija įsigijusi „Programinė įranga ir jos licencijos“ grupės nematerialiojo turto. Nustatytas ribotas naudingo tarnavimo laikas 2 metai.

**Ilgalaikis materialusis turtas**

Ilgalaikis materialusis turtas yra pripažįstamas ir registruojamas apskaitoje, jei atitinka ilgalaikio materialiojo turto sąvoką ir VSAFAS nustatytus pripažinimo kriterijus.

Šiai grupei priskiriamas turtas, kurio įsigijimo minimali vertė atitinka Vyriausybės nustatytą vertę (ataskaitiniu laikotarpiu 1000 Lt), tarnavimo laikas ilgesnis nei 1 metai. Apskaitoje registruojamas įsigijimo savikaina, finansinėse ataskaitose rodomas likutine verte (iš įsigijimo savikainos atėmus sukauptą nusidėvėjimą). Nusidėvėjimas skaičiuojamas tiesiogiai proporcingu (tiesiniu) metodu. Likvidacinė vertė 1 litas. Apskaita tvarkoma pagal turto vienetus. Nustatytos šios ilgalaikio materialiojo turto grupės ir nusidėvėjimo normatyvai (metais):

Infrastruktūros ir kiti statiniai: kiti statiniai, nusidėvėjimo normatyvas 18 metų;

Mašinos ir įrenginiai: medicinos įranga, nusidėvėjimo normatyvas 8 metai;

Baldai ir biuro įranga: 1) baldai, nusidėvėjimo normatyas 8 metai;

2) kompiuteriai ir jų įranga, nusidėvėjimo normatyvas 5 metai;

3) kopijavimo ir dokumentų dauginimo priemonės, nusidėvėjimo normatyvas 6 metai;

4) kita biuro įranga, nusidėvėjimo normatyvas 7 metai;

Kitas ilgalaikis materialusis turtas: ūkinis inventorius ir kiti reikmenys, nusidėvėjimo normatyvas 7 metai.

Turtas, naudojamas pagal panaudos sutartis, registruojamas užbalansinėse sąskaitose.

Ilgalaikio finansinio turto ambulatorija neturi.

**Trumpalaikis turtas**

Atsargų apskaita tvarkoma vadovaujantis 8-jo VSAFAS reikalavimais. Tai turtas, kurį ambulatorija sunaudoja per vienerius metus pajamoms uždirbti. Pirminio pripažinimo metu atsargos įvertinamos įsigijimo savikaina, kurią sudaro mokėtina suma pakoreguota nuolaidų sumomis, jei jų buvo, pridedamos su įsigijimu susijusios išlaidos. Finansinėse ataskaitose rodomas įsigijimo savikaina.

Apskaičiuojant sunaudotų teikiant paslaugas atsargų savikainą ambulatorijoje taikomas FIFO įkainojimo būdas.

Prie atsargų priskiriamas neatiduotas naudoti ūkinis inventorius. Atiduoto naudoti ambulatorijos veikloje inventoriaus vertė iš karto pripažįstama sąnaudomis, apskaita tvarkoma nebalansinėse sąskaitose kiekine ir vertine išraiška.

Ilgalaikio materialiojo turto skirto parduoti, kuris būtų perkeltas į atsargas, ambulatorija neturi. Trečiųjų asmenų turimų atsargų nėra.

**Finansinis turtas**

Finansinis turtas apskaitoje pripažįstamas tada, kai įvykdomos visos sąlygos, nustatytos 17-jame VSAFAS „Finansinis turtas ir finansiniai įsipareigijimai“. Ambulatorija pripažindama finansinį turtą įvertina jį įsigijimo savikaina.

Ambulatorijos finansinį turtą sudaro per vienerius metus gautinos sumos, pinigai ir pinigų ekvivalentai. Ilgalaikių gautinų sumų nėra.

**Finansavimo sumos**

Finansavimo sumos apskaitomos vadovaujantis 20-jo VSAFAS reikalavimais. Finansavimo sumas sudaro: iš valstybės biudžeto gautos finansavimo sumos bei neatlygintinai gautas turtas, iš savivaldybės biudžeto tikslinių asignavimų įsigyto ilgalaikio turto likutinė vertė bei gautos finansavimo sumos, iš ES ir kitų šaltinių gautos sumos.

Pagal paskirtį finansavimo sumos skirstomos: 1) nepiniginiam turtui įsigyti, 2) kitoms išlaidoms kompensuoti.

Gautos ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

**Įsipareigojimai**

Pirminio pripažinimo metu įsipareigojimai įvertinami įsigijimo savikaina.Tai yraambulatorijos turimitrumpalaikiai įsipareigojimai, kurie skirstomi: 1) tiekėjams mokėtinos sumos, 2) su darbo santykiais susiję įsipareigojimai, 3) kiti trumpalaikiai finansiniai įsipareigojimai.

**Pajamos**

Pajamų apskaitai taikomas kaupimo principas. Apskaitoje registruojamos ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos, nepriklausomai nuo pinigų gavimo momento.

Pajamos rodomos tikrąja verte.

**Sąnaudos**

Sąnaudos pripažįstamos tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Apskaitoje registruojamos taikant kaupimo ir palyginimo principą.

Darbo užmokesčio ir valstybinio socialinio draudimo sąnaudos registruojamos kiekvieno mėnesio paskutinę dieną. Apskaitoje dirbantiesiems mokėti už kasmetines atostogas sumos kaupiamos ir pripažįstamos sąnaudomis vieną kartą per metus – gruodžio 31 d.

**III. PASTABOS**

**3.1 Nematerialiojo turto balansinės vertės pasikeitimas per ataskaitinį laikotarpį**

Informacija apie nematerialiojo turto balansinės vertės pasikeitimą per ataskaitinįlaikotarpį pateikta 1 priede.

Ambulatorijoje naudojamas nematerialusis turtas, kuris yra visškai amortizuotas, įsigijimo savikaina 3163,00 Lt.

Neamortizuotas 2011 m. įsigytas už 334 Lt šios grupės turtas, likutinė vertė 83,50 Lt.

**3.2 Ilgalaikio materialiojo turto balansinės vertės pasikeitimas per ataskaitinį laikotarpį**

Ilgalaikio materialiojo turto balansinės vertės pasikeitimo per ataskaitinį laikotarpį lentelė yra pateikta 2 preide.

Ambulatorijos veikloje naudojamas ilgalaikis materialusis turtas, kuris yra visškai nudėvėtas. Informacija apie šį turtą:

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Medicinos įranga | 8800,00 | 8800,00 |
| Kitos mašinos ir įrenginiai | 4022,00 | 4022,00 |
| Kompiuterinė įranga | 6600,00 | 6600,00 |
| Kita biuro įranga | 5375,00 | 5375,00 |
| Baldai | 7006,00 | 7006,00 |

**3.3 Atsargų vertės pasikeitimas per ataskaitinį laikotarpį**

Informacija apie atsargų vertės pasikeitimą per ataskaitinį laikotarpį pateikta lentelėje, 3 priedas.

Įsigijimo savikaina: 19563,25 Lt, iš jų: ūkinės atsargos 7566,09 Lt, medikamentai ir vaistiniai preparatai 11997,16 Lt.

**3.4 Informacija apie išankstinius apmokėjimus**

Išankstiniai apmokėjimai (ateinančių laikotarpių sąnaudos) viso 732,33 Lt, iš jų:

spaudos prenumerata 295,00 Lt,

mašinos draudimas 437,33 Lt.

**3.5 Informacija apie per vienerius metus gautinas sumas**

Gautinos sumos už turto naudojimą, parduotas prekes, turtą, paslaugas 53036,30 Lt, mokėtojas Šiaulių teritorinė ligonių kasa.

**3.6 Informacija apie pinigus ir pinigų ekvivalentus**

Pinigai ir pinigų ekvivalentai: banko sąskaitoje 115789,77 Lt, įstaigos kasoje 387,86 Lt.

Informacija apie pinigus ir pinigų ekvivalentus:

|  |  |  |
| --- | --- | --- |
| Straipsnio pavadinimas | Paskutinė ataskaitinio laikotarpio diena | Paskutinė praėjusio ataskaitinio laikotarpio diena |
| 1. Privalomojo sveikatos draudimo fondo (PSDF) lėšos | 115789,77 | 112619,00 |
| * 1. Pinigai banko sąskaitose | 115789,77 | 112619,00 |
| 1. Pinigai iš kitų šaltinių | 387,86 | 451,00 |
| 2.2. Pinigai kasoje | 387,86 | 451,00 |
| Viso pinigų: | 116177,63 | 113070,00 |

**3.7 Finansavimo sumos pagal šaltinį, tikslinę paskirtį, ir jų pokyčiai**

**per ataskaitinį laikotarpį**

Finasavimo sumos gautos:

Valstybės biudžeto viešiesiems darbams:

1. Šiaulių teritorinė darbo birža 6441,04 Lt;
2. Kelmės rajono savivaldybės administracija 4468,98 Lt.

Savivaldybės biudžeto: panduso (neįgaliųjų privažiavimo) įrengimui 5000 Lt. Darytas finansavimo sumų pergrupavimas iš kitoms išlaidoms kompensuoti perkelta į nepiniginiam turtui įsigyti, nes pandusas yra užpajamuotas kaip ilgalaikis turtas.

ES lėšos 243,81 Lt viešiesiems darbams.

Kitų šaltinių:

1. 2 proc gyventojų pajamų mokesčio 1691,34 Lt;
2. Nemokama gripo vakcina 1294,44 Lt.

Informacija apie finansavimo sumas pagal šaltinį, tikslinę paskirtį, ir jų pokyčius per ataskaitinį laikotarpį pateikta lentelėje, 4 priedas.

**3.8 Finansavimo sumų likučiai**

Iš valstybės biudžeto nepanaudota medikamentų vertė 9560,85 Lt;

Iš savivaldybės biudžeto: ilgalaikio materialiojo turto, įsigyto iš savivaldybės biudžeto tikslinių asignavimų likutinė vertė 4959,00 Lt;

Iš kitų šaltinių – 2% GPM gautos paramos 4095,67 Lt, nepanaudota medikamentų 138,00 Lt, ilgalaikio turto gauto iš labdaros – paramos likutinė vertė 3,00 Lt.

**3.9 Informacija apie trumpalaikius įsipareigojimus**

|  |  |  |
| --- | --- | --- |
| Straipsnio pavadinimas | Paskutinė ataskaitinio laikotarpio diena | Paskutinė praėjusio ataskaitinio laikotarpio diena |
| Tiekėjams mokėtinos sumos | 4324,51 | 6909,00 |
| Su darbo santykiais susiję įsipareigojimai (socialinio draudimo įmokos) | 16635,11 | 17180,00 |
| Sukauptos nepanaudotų atostoų sąnaudos | 29776,96 | 19793,00 |
| TLK grąžintina suma už pakartotinai išduotus kompensuojamų vaistų pasus | 33,00 | 66,00 |

**4.0 Informacija apie grynojo turto pokyčius**

Pridedama lentelė: grynojo turto pokyčių ataskaita, 5 priedas.

Ataskaitinio laikotarpio pelnas 931,09 Lt.

**4.1 Informacija apie pagrindinės veiklos kitas pajamas**

Pridedama lentelė: pagrindinės veiklos kitos pajamos, 6 priedas. Tame skaičiuje:

1. Privalomojo sveikatos draudimo fondo (Šiaulių TLK) 570530,39 Lt;
2. VšĮ Kelmės r. pirminės sveikatos priežiūros centras 1836,54 Lt;
3. Kelmės r. priešgaisrinės saugos tarnyba 406,56 Lt.

Viso suteiktų paslaugų pajamos: 572773,49 Lt.

Kitos: iš fizinių asmenų, ne VSS subjektų pajamos 10008,64 Lt.

**4.2 Pagrindinės veiklos sąnaudos**

Darbo užmokesčio sąnaudos 368734,38 Lt;

Socialinio draudimo 113792,10 Lt;

Nusidėvėjimo ir amortizacijos 5307,30 Lt;

Komunalinių paslaugų 17029,25 Lt;

Ryšių 6182,65 Lt;

Transporto sąnaudos 10213,03 Lt;

Sunaudotų atsargų (tame skaičiuje medikamentų) 21196,08 Lt

Laboratorinių tyrimų (atliekamų kitose įstaigose) 8645,61 Lt;

Kitos med. paslaugos pagal pasirašytas sutartis 23620 Lt;

Įv. Kitos 20441,73 Lt.

Viso: 595162,13 Lt.

VšĮ Šaukėnų ambulatorija naudojasi pagal panaudos sutartis gautu turtu. Apskaitomas užbalansinėse sąskaitose. Pagal visas panaudos sutartis materialusis turtas gautas naudoti neribotam laikui.

Informacija apie iš Kelmės rajono savivaldybės panaudos būdu gautą turtą:

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Ilgalaikis materialusis turtas | 489655,60 | 489655,60 |
| Trumpalaikis turtas | 26735,87 | 26735,87 |

Iš Žemaitės viešosios bibliotekos pagal panaudos sutartį:

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Ilgalaikis materialusis turtas (Lykšilio k., Mokyklos g. 3-6) | 8197,00 | 0,00 |

Iš Sveikatos apsaugos ministerijos pagal panaudos sutartis gautas turtas:

|  |  |  |
| --- | --- | --- |
| Turto grupė | Ataskaitinis laikotarpis | Praėjęs ataskaitinis laikotarpis |
| Ilgalaikis materialusis turtas | 16615,30 | 16615,30 |
| Trumpalaikis turtas | 852,00 | 852,00 |

Poataskaitiniai įvykiai: iki pateikiant 2012 metų finansines ataskaitas tvirtinimui svarbių poataskaitinių įvykių nebuvo.

Direktorė Dalė Leliukienė